section_heading: Rookie sezona
paragraph_text: Aldridge je zbog ozljede ramena koju je zadobio u predsezoni, propustio početnih sedam utakmica svoje rookie sezone. U prvih 14 utakmica, Aldridge postizao 8.4 poena uz 54% šuta iz igre. Nakon što se u veljači 2007. ozljedio prvi centar Blazersa Joel Przybilla, Aldridge je postao startnim centrom momčadi i tijekom ožujka 2007. značajno je popravio svoju statistiku. U prosjeku je postizao 14.7 poena uz 8.0 skokova po utakmici. Oldične igre su ga svrstale na drugo mjesto po broju dobivenih glasova za novaka mjeseca u Zapadnoj konferenciji. 31. ožujka 2007., tijekom prve četvrtine protiv Los Angeles Clippersa, Aldridge je zbog nedostatka zraka i nepravilnog rada srca odveden u bolnicu Providence. Ondje mu je dijagnosticiran WPW sindrom, zbog čega je propustio posljednjih osam utakmica sezone, međutim uspio je rješiti svoj problem. Na kraju sezone, Aldridge je izabran u NBA All-Rookie prvu petorku.